बालबालिकाको शरीर पानीमा ढाडिएर फुलेको तर पेटमा पानी नभएको, तीनै जनाको हात छातीमा रहेको, खुट्टा खुम्चिएको, चप्पल नफुक्लेको कारण उनीहरूको हत्या भएको प्रस्‍ट हुने उनले बताए। उनीहरू घरबाट बेपता भएको असार १० साँझदेखि ११ गते राति ११ बजेसम्म पोखरी आसपास खोज्दा नभेटिनु, गाउँको सम्पूर्ण घरको खानतलासी लिने भनिएको भोलिपल्ट १२ गते बिहान ५ बजे त्यही पोखरीको छेउमा तीनै जनाको शव भेटिनुले पनि हत्या भएको प्रमाणित हुने किरातीको भनाइ छ। घटनाका दोषीहरूलाई कुनै न कुनै शक्तिशाली गिरोहले संरक्षण गरेर राखेको अारोप उनले लगाए।
